ΚΑΝΟΝΙΣΜΟΣ (ΕΚ) αριθ. 1251/94 ΤΗΣ ΕΠΙΤΡΟΠΗΣ της 31ης Μαΐου 1994 για τον καθορισμό των λεπτομερειών εφαρμογής σχετικά με τη δωρεάν παράδοση βοείου κρέατος, βουτύρου και αλευριού σύμφωνα με τον κανονισμό (ΕΟΚ) αριθ. 598/91 του Συμβουλίου σχετικά με τη δράση για την προμήθεια γεωργικών προϊόντων που προορίζονται για τους πληθυσμούς της ΕΣΣΔ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 598/91 του Συμβουλίου της 5ης Μαρτίου 1991 σχετικά με τη δράση για την προμήθεια γεωργικών προϊόντων με προορισμό κυρίως τους πληθυσμούς της πρώην ΕΣΣΔ (1), και ιδίως το άρθρο 5,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε από τον κανονισμό (ΕΟΚ) αριθ. 3528/93 (3), και ιδίως το άρθρο 6 παράγραφος 2,

Εκτιμώντας:

ότι ο κανονισμός (ΕΟΚ) αριθ. 598/91 προβλέπει μία δράση για τη δωρεάν προμήθεια γεωργικών προϊόντων κυρίως για τους πληθυσμούς της ΕΣΣΔ- ότι η δαπάνη παράδοσης των προϊόντων αυτών αναλαμβάνεται από την Κοινότητα- ότι, προκειμένου να πραγματοποιηθεί η δαπάνη αυτή, πρέπει να καθοριστούν οι λεπτομέρειες εφαρμογής για τον τομέα του βοείου κρέατος, των γαλακτοκομικών προϊόντων και των σιτηρών-

ότι, λόγω των ελαττωμάτων κατά την παραγωγή, ένα μέρος των εμπορευμάτων που χορηγήθηκαν σε ορισμένους πληθυσμούς της πρώην Σοβιετικής Ένωσης κρίθηκε ακατάλληλο για την ανθρώπινη κατανάλωση- ότι, συνεπώς, πρέπει να προβλεφθεί νέα προμήθεια για τους πληθυσμούς της Αρμενίας, του Αζερμπαϊτζάν, της Γεωργίας, του Τουρκμενιστάν και του Ουζμπεκιστάν για να θεσπιστούν, όλα τα απαραίτητα μέτρα και οι λεπτομέρειες για την εκτέλεσή τους-

ότι είναι σημαντικό να μπορεί να χρησιμοποιηθεί το σύνολο του ποσού που προορίζεται για την αντικατάσταση των εμπορευμάτων σε καθεμία από τις Δημοκρατίες- ότι τα έξοδα μεταφοράς αντιπροσωπεύουν σημαντικό τμήμα του εν λόγω ποσού και ότι, άρα, οι οριστικές ποσότητες που πρόκειται να μεταφερθούν θα καθοριστούν μόνο μετά τον προσδιορισμό των εξόδων μεταφοράς-

ότι, λαμβανομένου υπόψη του όγκου και της γεωγραφικής θέσης των αποθεμάτων κοινοτικής παρέμβασης, πρέπει να αποδεσμευθούν 3 800 τόνοι βοείου κρέατος χωρίς οστά που είναι αποθεματοποιημένοι στην Ιρλανδία και 3 000 τόνοι βουτύρου που είναι αποθεματοποιημένοι στην Ισπανία, για την πραγματοποίηση της δράσης- ότι η απαραίτητη ποσότητα μαλακού σίτου κινητοποιήθηκε ήδη για την παραγωγή 5 000 περίπου τόνων αλευριού-

ότι, δεδομένων των δυσχερειών που αντιμετωπίζουν επί του παρόντος οι Δημοκρατίες αυτές και των ειδικών προβλημάτων διακίνησης της βοήθειας στις περιοχές αυτές, πρέπει να οργανωθεί η προμήθεια των προϊόντων που αναφέρονται ανωτέρω στο πλαίσιο μιας ενιαίας δράσης, με την οποία η πρόσκληση υποβολής προσφορών θα πρέπει να οδηγήσει σε ένα ενιαίο μειοδοτικό διαγωνισμό-

ότι, βάσει της πείρας και των δυσκολιών που αντιμετωπίσθηκαν στο παρελθόν κατά την εκτέλεση ενεργειών του ιδίου τύπου, πρέπει να προβλεφθεί ώστε η ανάθεση της προμήθειας να μην καθορίζεται συστηματικά και αποκλειστικά βάσει της πλέον συμφέρουσας προσφοράς, αλλά να λαμβάνει υπόψη άλλα ουσιώδη στοιχεία που προτείνονται για την εκτέλεση της προμήθειας και παρέχουν εγγυήσεις, κυρίως όσον αφορά την καλή διατήρηση της ποιότητας και την υγειονομική κατάσταση των προϊόντων καθώς και τις συνθήκες διακίνησής τους στον τόπο προορισμού- ότι, για το σκοπό αυτό, οι προσφορές πρέπει να περιέχουν όλες τις απαραίτητες πληροφορίες για την αξιολόγηση της διαδικασίας παράδοσης υπό τις προτεινόμενες συνθήκες-

ότι πρέπει να καθορισθούν οι επιπλέον λεπτομέρειες για την καλή εκτέλεση των εργασιών και να ορισθούν οι υποχρεώσεις του αναδόχου-

ότι τα προϊόντα που διατηρούνται από τους οργανισμούς παρέμβασης και προορίζονται να εξαχθούν, υπόκεινται στις διατάξεις του κανονισμού (ΕΟΚ) αριθ. 3002/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1938/93 (5)- ότι, επιπλέον, η απόδειξη ότι τα εν λόγω προϊόντα έχουν παραληφθεί από τις αρχές της Γεωργίας, της Αρμενίας, του Αζερμπαϊτζάν, του Τουρκμενιστάν και του Ουζμπεκιστάν παρέχονται με ειδικό πιστοποιητικό-

ότι, προκειμένου να περιοριστούν οι δαπάνες μεταφοράς, είναι σκόπιμο να συγκεντρωθούν τα σημεία εξόδου από την αποθεματοποίηση και να καθοριστεί μια ελάχιστη ποσότητα που εξέρχεται από κάθε αποθήκη-

ότι, κατ' εφαρμογή του άρθρου 2 σημείο 4 του κανονισμού (ΕΟΚ) αριθ. 598/91, δεν χορηγούνται επιστροφές κατά την εξαγωγή των προϊόντων που αποτελούν αντικείμενο της προμήθειας-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που προβλέπεται στο άρθρο 5 παράγραφος 2 του κανονισμού (ΕΟΚ) αριθ. 598/91,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η διαδικασία μειοδοτικού διαγωνισμού αρχίζει για την προμήθεια περιόδου:

- 2 200 τόνων βοείου κρέατος χωρίς οστά που προορίζονται για το Αζερμπαϊτζάν,

- 1 000 τόνων βοείου κρέατος χωρίς οστά που προορίζονται για το Τουρκεμνιστάν,

- 600 τόνων βοείου κρέατος χωρίς οστά που προορίζονται για το Ουζμπεκιστάν,

- 3 000 τόνων βουτύρου που προορίζονται για τη Γεωργία,

- 5 000 τόνων αλευριού από μαλακό σίτο που προορίζονται για την Αρμενία.

Οι 5 000 τόνοι αλευριού πρέπει να παραδοθούν, στο λιμένα του Poti ή του Batumi πριν από τους 3 000 τόνους βουτύρου.

Οι προαναφερθείσες παραδόσεις αποτελούν μια ενιαία προμήθεια (βλέπε παράρτημα Ι).

Η ακριβής ποσότητα για κάθε προϊόν και προορισμό θα ανακοινώνεται από την Επιτροπή στον ανάδοχο, συγχρόνως με την κοινοποίηση της ανάθεσης της προμήθειας. Η ποσότητα αυτή μπορεί να είναι το πολύ κατά 15 % μεγαλύτερη ή μικρότερη, σε σχέση με την ποσότητα που καθορίζεται στον παρόντα κανονισμό.

2. Τα προϊόντα πρέπει να παραδίδονται στους προορισμούς που αναφέρονται στο παράρτημα ΙΙΙ.

3. Οι οργανισμοί παρέμβασης που κατέχουν τα προϊόντα οργανώνουν την έξοδο από την αποθεματοποίηση τουλάχιστον 100 τόνων προϊόντων ανά ψυκτική αποθήκη, προβλέποντας ταυτόχρονα αποθήκες οι οποίες βρίσκονται σε κατάλληλες θέσεις σε σχέση με τον τελικό προορισμό. Ο κατάλογος των εν λόγω αποθηκών και των αντιστοίχων ποσοτήτων περιέχεται στο παράρτημα ΙΙ.

4. Ο κανονισμός (ΕΟΚ) αριθ. 3002/92 εφαρμόζεται στο πλαίσιο της παρούσας προμήθειας.

Άρθρο 2

1. Οι προσφορές υποβάλλονται γραπτώς στην Επιτροπή, στις 6 Ιουνίου 1994, πριν τις 17.00 (ώρα Βρυξελλών), στην ακόλουθη διεύθυνση:

Commission des Communautes Europeennes,

Division VI/G.2,

Rue de la Loi 120 (Bureau 10/5),

B-1049 Bruxelles.

Οι προσφορές πρέπει να εσωκλείνονται σε δύο σφραγισμένους φακέλους. Στον εσωτερικό φάκελο πρέπει να αναφέρονται, εκτός του ονοματεπώνυμου και της διεύθυνσης, τα ακόλουθα:

- "Κανονισμός (ΕΚ) αριθ. 1251/94 - Προσφορά του (εταιρική επωνυμία) - Να ανοιχθεί μόνο από την Επιτροπή για την αποσφράγιση των προσφορών".

2. Για να θεωρηθεί ως έγκυρη, η προσφορά πρέπει:

α) να αναφέρεται το όνομα και η διεύθυνση του προσφέροντος-

β) να αναφέρεται η συνολική προμήθεια που καθορίζεται στο άρθρο 1 παράγραφος 1-

γ) να παρέχει την πρωτότυπη απόδειξη σύστασης εγγύησης 1 000 000 Ecu υπέρ της Επιτροπής των Ευρωπαϊκών Κοινοτήτων-

δ) να συνοδεύεται από γραπτή δήλωση του προσφέροντος στην οποία να δεσμεύεται να παραδώσει το αργότερο στις ημερομηνίες που προβλέπονται στο παράρτημα Ι για κάθε προορισμό στους τόπους που αναφέρονται στο παράρτημα ΙΙΙ, το σύνολο των εμπορευμάτων που ανέλαβε στην κατάσταση στην οποία τα παρέλαβε στις ψυκτικές αποθήκες του οργανισμού παρέμβασης ή όσον αφορά το αλεύρι στην κατάσταση που παραλήφθηκε fob στο θαλάσσιο λιμένα του Port-la Nouvelle ή στο Λιβόρνο-

ε) να διευκρινίζει το ή τα χρησιμοποιούμενα μεταφορικά μέσα αναφέροντας όλες τις τεχνικές λεπτομέρειες (δυνατότητα, τύπος ψυκτικού εξοπλισμού, ηλικία κ.λπ.)-

στ) να αναφέρει το ή τα ονοματεπώνυμα και τις διευθύνσεις όλων των διαμετακομιστών υπεργολάβων που χρησιμοποιούνται για την ενέργεια αυτή τόσο στην επικράτεια του κράτους μέλους όσο και στις τρίτες χώρες-

ζ) να προσδιορίζει την πορεία που έχει ακολουθηθεί, συμπεριλαμβανομένων και των σημείων διάβασης των συνόρων, αναφέροντας τα ενδεχόμενα σημεία μεταφόρτωσης από ένα μέσο μεταφοράς σε άλλο- στην περίπτωση αυτή ο προσφέρων δεσμεύεται, γραπτώς, να ανακοινώσει τις ημερομηνίες κατά τις οποίες θα λάβουν χώρα οι εν λόγω μεταφορτώσεις, το λιγότερο δέκα ημέρες πριν από τη μεταφόρτωση-

η) να περιλαμβάνει το λεπτομερή υπολογισμό της σύνθεσης της προσφερθείσας τιμής-

θ) να προσδιορίζει το χρηματοπιστωτικό οργανισμό που θα παράσχει την εγγύηση που αναφέρεται στο άρθρο 4 παράγραφος 2-

ι) να προσδιορίζει το ποσό σε Ecu που απαιτείται για την παράδοση βάσει των ποσοτήτων που αναφέρονται στο άρθρο 1 παράγραφος 1, από την αποβάθρα φόρτωσης των αποθηκών της Κοινότητας μέχρι τους σχετικούς τόπους παράδοσης, στο στάδιο που προβλέπεται στο παράρτημα ΙΙΙ, μέσω του Mineralnyj-Wody για το Μπακού και του ποσού που απαιτείται μέσω του Krasnovodsk-

κ) να προσδιορίζει για κάθε προορισμό και προϊόν το ακαθάριστο ποσό κατά μονάδα προϊόντος σε Ecu που θα ισχύει σε περίπτωση μεταβολής των ποσοτήτων λαμβάνοντας υπόψη, για το Αζερμπαϊτζάν, τις δύο πιθανές διαδρομές-

λ) να αναφέρεται σε ποιό κοινοτικό νόμισμα θα πραγματοποιείται η πληρωμή του συνόλου των εξόδων μεταφοράς-

μ) εάν παρόμοιες ενέργειες έχουν πραγματοποιηθεί προς αυτούς τους προορισμούς, να αναφέρονται οι ποσότητες και τα προϊόντα που μεταφέρθηκαν.

Τα ποσά σε Ecu που αναφέρονται στα στοιχεία ι) και κ) περιλαμβάνουν όλες τις κτηνιατρικές δαπάνες που συνδέονται άμεσα με τις επιχειρήσεις εξόδου από την αποθεματοποίηση καθώς επίσης και τις δαπάνες διακίνησης από τη φόρτωση του φορτίου των χρησιμοποιηθέντων μεταφορικών μέσων.

3. Τα ποσά σε Ecu που προβλέπονται στην παράγραφο 2, στο άρθρο 4 παράγραφος 2 και στο άρθρο 5 μετατρέπονται σε εθνικό νόμισμα με γεωργική ισοτιμία που ισχύει την τελευταία ημέρα υποβολής των προσφορών.

4. Με εξαίρεση περίπτωση ανωτέρας βίας, ο ανάδοχος αναλαμβάνει όλους τους κινδύνους που συνδέονται με τη μεταφορά και την παράδοση της εν λόγω παρτίδας και, ιδίως, όσον αφορά την απώλεια και την αλλοίωση των προϊόντων.

Άρθρο 3

1. Σύμφωνα με τις υποβληθείσες προσφορές, η Επιτροπή μπορεί να αποφασίσει:

- να μη προβεί σε κατακύρωση

ή

- να αναθέσει την προμήθεια, βάσει της προσφερθείσας τιμής και των άλλων στοιχείων της προσφοράς που παρέχουν τις καλύτερες εγγυήσεις παράδοσης υπό καλές τεχνικές και υγειονομικές συνθήκες και τηρουμένων των προθεσμιών που έχουν ορισθεί.

2. Όταν έχει ληφθεί απόφαση σύμφωνα με την παράγραφο 1 η Επιτροπή πληροφορεί τους προσφερθέντες το συντομότερο δυνατό κατά περίπτωση γραπτώς ή με τέλεξ ή τέλεφαξ σχετικά με το αποτέλεσμα της συμμετοχής τους στη διαδικασία του διαγωνισμού και κοινοποιεί στους αναδόχους την ανάθεση υπέρ αυτών της παραδόσεως.

3. Η Επιτροπή ενημερώνει τους ενδιαφερόμενους οργανισμούς παρέμβασης για την πορεία του μειοδοτικού διαγωνισμού.

Άρθρο 4

1. Η εγγύηση που προβλέπεται στο άρθρο 2 παράγραφος 2 στοιχείο γ) αποδεσμεύεται, εάν δεν γίνει δεκτή η προσφορά. Οι βασικές απαιτήσεις σύμφωνα με το άρθρο 20 του κανονισμού (ΕΟΚ) αριθ. 2220/85 της Επιτροπής (6) είναι οι ακόλουθες:

α) μη απόσυρση της προσφοράς-

β) σύσταση εγγύησης παράδοσης που προβλέπεται στην παράγραφο 2 για τις ποσότητες που προβλέπονται στο άρθρο 1 παράγραφος 1 που προσαρμόστηκαν με βάση τα αποτελέσματα του μειοδοτικού διαγωνισμού, σύμφωνα με τις ακριβείς ποσότητες των προϊόντων που πρόκειται να παραδοθούν-

γ) ανάληψη των ποσοτήτων για τις οποίες έχει συσταθεί εγγύηση που προβλέπεται στο στοιχείο β).

2. Πριν γίνει η ανάληψη των προϊόντων, ο ανάδοχος προβαίνει στη σύσταση ενώπιον της Επιτροπής και για καθεμία από τις σχετικές ποσότητες, εγγύησης για ποσό ίσο με 6 000 Ecu ανά τόνο για το βόειο κρέας 2 800 Ecu ανά τόνο για το βούτυρο και 200 Ecu ανά τόνο για το αλεύρι.

3. Η Επιτροπή ενημερώνει αμέσως με τέλεξ ή τέλεφαξ τους οργανισμούς παρέμβασης για τη σύσταση των εν λόγω εγγυήσεων.

Η βασική απαίτηση σύμφωνα με το άρθρο 20 του κανονισμού (ΕΟΚ) αριθ. 2220/85 είναι η προμήθεια του συνόλου των προϊόντων σύμφωνα με τις ισχύουσες διατάξεις.

4. Ο ανάδοχος παραλαμβάνει τα εμπορεύματα σύμφωνα με τους κανόνες του οργανισμού παρέμβασης που εφαρμόζονται για την έξοδο από την αποθεματοποίηση.

5. Η εγγύηση που καθορίζεται στην παράγραφο 2 και αυτή που προβλέπεται στο άρθρο 5 αποδεσμεύονται κατόπιν υποβολής των αποδεικτικών στοιχείων της συνολικής ή εν μέρει παράδοσης προϊόντων σε κάποιο προορισμό, που προβλέπονται στο άρθρο 1 παράγραφος 1, σύμφωνα με τις διατάξεις του παρόντος κανονισμού στα σημεία παράδοσης που αναφέρονται στο άρθρο 1 παράγραφος 2 στην κατάσταση στην οποία παραλήφθηκαν στις ψυκτικές αποθήκες παρέμβασης ή στον τόπο που έχει υποδειχθεί για το αλεύρι. Οι εγγυήσεις καταπίπτουν κατ' αναλογία των ποσοτήτων για τις οποίες δεν έχει προσκομιστεί η απόδειξη.

6. Όταν διαπιστωθούν καθυστερήσεις παράδοσης, η εγγύηση που προβλέπεται στο άρθρο 5 καταπίπτει για το αντίστοιχο τμήμα των ποσοτήτων που παραδόθηκαν εκτός προθεσμιών, για ποσό ίσο με 1 Ecu ανά τόνο και ανά ημέρα καθυστέρησης. Από την ενδέκατη ημέρα καθυστέρησης, το ποσό το οποίο κατακρατείται ανέρχεται σε 1,5 Ecu ανά τόνο και ανά πρόσθετη ημέρα. Οι διατάξεις αυτές εφαρμόζονται όταν η αιτία της καθυστέρησης στις παραδόσεις οφείλεται στον ανάδοχο.

7. Το έγγραφο μεταφοράς, οι βεβαιώσεις ορθής τηρήσεως των όρων της προμήθειας που αναφέρονται στο άρθρο 6 παράγραφος 2 καθώς και το πιστοποιητικό παραλαβής που εμφαίνεται στο παράρτημα IV, δεόντως συμπληρωμένο, μονογραφημένο και υπογεγραμμένο από άτομο δεόντως εξουσιοδοτημένο από τις αρχές των ενδιαφερόμενων Δημοκρατιών συνιστούν τα αποδεικτικά στοιχεία που προβλέπονται στην παράγραφο 5.

Άρθρο 5

Το ποσό της προσφοράς καταβάλλεται μέχρι το ένα τρίτο προσαρμοσμένο σύμφωνα με το άρθρο 2 παράγραφος 2 στοιχείο κ) στον ανάδοχο κατά την ημερομηνία της πλήρους ανάληψης ενός προϊόντος αφού προσκομιστεί η απόδειξη ότι έχει συσταθεί ισοδύναμη εγγύηση υπέρ της Επιτροπής. Η εν λόγω εγγύηση μπορεί να συσταθεί αυξάνοντας αυτή που έχει προβλεφθεί στο άρθρο 4 παράγραφος 2.

Άρθρο 6

1. Ο ανάδοχος αναλαμβάνει να υφίσταται οποιονδήποτε έλεγχο εκ μέρους ή για λογαριασμό του οργανισμού παρέμβασης του κράτους μέλους στο οποίο βρίσκεται ο τόπος αποθήκευσης. Ο έλεγχος αυτός αφορά την ποσότητα, την υγειονομική κατάσταση, την ποιότητα και την ταυτότητα των προϊόντων.

Ο οργανισμός παραδίδει, στο τέλος του ελέγχου, μία βεβαίωση ορθής τηρήσεως των όρων σύμβασης. Ο εν λόγω οργανισμός είναι υπεύθυνος εάν η ποιότητα του προϊόντος δεν είναι σύμφωνη με τις προδιαγραφές που καθορίστηκαν για την παρέμβαση ή με την περιγραφή που προβλέπεται στην προκήρυξη του μειοδοτικού διαγωνισμού για την προμήθεια του αλευριού.

2. Ένας έλεγχος ορθής τηρήσεως των όρων της προμήθειας που αφορά την ποσότητα, την υγειονομική κατάσταση και την ποιότητα και την ταυτότητα διενεργείται στη χώρα προορισμού από έναν οργανισμό ή μια επιχείρηση παρακολούθησης που διορίζονται από την Επιτροπή. Μία βεβαίωση ορθής τηρήσεως των όρων της σύμβασης η οποία διευκρινίζει τις λεπτομέρειες και τα αποτελέσματα των ελέγχων που πραγματοποιήθηκαν παραδίδεται στον ανάδοχο μετά το πέρας του ελέγχου και κοινοποιείται απευθείας στην Επιτροπή.

3. Στο πλαίσιο μιας οδικής μεταφοράς, ο οργανισμός που προβλέπεται στην παράγραφο 1 προβαίνει στη μολυβδοσφράγιση των μέσων μεταφοράς κατά τη στιγμή της φόρτωσης. Σε περίπτωση μεταφόρτωσης, ένας οργανισμός ή μια επιχείρηση παρακολούθησης που υποδεικνύεται από την Επιτροπή προβαίνει στην εξακρίβωση της ακεραιότητας των μολυβδοσφραγίσεων των μέσων μεταφοράς που έχουν φτάσει στο σημείο μεταφόρτωσης και προβαίνει σε εκ νέου μολυβδοσφράγιση των χρησιμοποιούμενων μέσων μεταφοράς μετά τη μεταφόρτωση.

4. Τα έξοδα σχετικά με τον έλεγχο που προβλέπεται στην παράγραφο 1 βαρύνουν τον ανάδοχο.

Άρθρο 7

Η εντολή απόσυρσης που προβλέπεται στο άρθρο 3 του κανονισμού (ΕΟΚ) αριθ. 3002/92, η δήλωση εξαγωγής και οποιοδήποτε άλλο έγγραφο που καταρτίστηκε για το σκοπό αυτό, πρέπει να αναφέρουν την ακόλουθη συμπληρωματική ένδειξη:

"Δράση υπέρ της Γεωργίας, της Αρμενίας, του Αζερμπαϊτζάν, του Ουζμπεκιστάν και του Τουρκμενιστάν. Προϊόντα παρέμβασης για τα οποία δεν κατεβλήθη επιστροφή. [Κανονισμός (ΕΟΚ) αριθ. 1251/94]".

Άρθρο 8

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 67 της 14. 3. 1991, σ. 19.

(2) ΕΕ αριθ. L 387 της 31. 12. 1992, σ. 1.

(3) ΕΕ αριθ. L 320 της 22. 12. 1993, σ. 32.

(4) ΕΕ αριθ. L 301 της 17. 10. 1992, σ. 17.

(5) ΕΕ αριθ. L 176 της 20. 7. 1993, σ. 12.

(6) ΕΕ αριθ. L 205 της 3. 8. 1985, σ. 5.

ΠΑΡΑΡΤΗΜΑ Ι

Παρτίδα: 2 200 τόνοι βοείου κρέατος χωρίς οστά

Προθεσμία παραδόσεως στο Αζερμπαϊτζάν: 31 Αυγούστου 1994.

1 000 τόνοι βοείου κρέατος χωρίς οστά

Προθεσμία παραδόσεως στο Τουρκμενιστάν: 31 Αυγούστου 1994.

600 τόνοι βοείου κρέατος χωρίς οστά

Προθεσμία παραδόσεως στο Ουζμπεκιστάν: 31 Αυγούστου 1994.

3 000 τόνοι βουτύρου

Προθεσμία παραδόσεως στη Γεωργία: 31 Αυγούστου 1994.

5 000 τόνοι αλευριού

Προθεσμία παραδόσεως στην Αρμενία: 31 Ιουλίου 1994.

Οι οριστικές ποσότητες που θα μεταφερθούν μπορούν να αυξηθούν ή να μειωθούν κατά 15 %.

Οι προσφορές πρέπει να προβλέπουν μία τιμή για την περίπτωση που η μεταφορά προς το Αζερμπαϊτζάν πραγματοποιηθεί μέσω του Mineralnyj-Wody και μία τιμή για την περίπτωση που η μεταφορά προς το Αζερμπαϊτζάν πραγματοποιηθεί μέσω του Krasnovodsk.

Διευθύνσεις οργανισμών παρεμβάσεως:

ΙΡΛΑΝΔΙΑ: Department of Agriculture and Food,

Agriculture Bouse,

Kildare Street,

IRL - Dublin 2.

Τηλ.: (353-1) 678 90 11

τέλεφαξ: (353-1) 661 62 63/661 28 90.

ΙΣΠΑΝΙΑ: SENPA,

Beneficiencia 8,

E - 28004 Madrid.

Τηλ.: (34-1) 347 65 00

τέλεφαξ: (34-1) 521 98 32/522 43 87.

Παραλαβή του αλευριού: fob, θαλάσσιος λιμένας του Port-la Nouvelle ή Λιβόρνο.

ΠΑΡΑΡΤΗΜΑ ΙΙ

Ψυκτικές αποθήκες που αναφέρονται στο άρθρο 1 παράγραφος 3 και ποσότητες βοείου κρέατος χωρίς οστά (Striploin) και βούτυρο προς παραλαβή ΙΡΛΑΝΔΙΑ:

"" ID="1">Cork Colso> ID="2">248 τόνοι"> ID="1">Nordic> ID="2">150 τόνοι"> ID="1">Agra> ID="2">121 τόνοι"> ID="1">Limerick> ID="2">103 τόνοι"> ID="1">Tipperary AIBP Cahir> ID="2">287 τόνοι"> ID="1">Freezomatic> ID="2">199 τόνοι"> ID="1">Waterford QK Carroll's> ID="2">217 τόνοι"> ID="1">QK Grannagh> ID="2">282 τόνοι"> ID="1">Waterford> ID="2">242 τόνοι"> ID="1">Wexford Slaney> ID="2">115 τόνοι"> ID="1">Kildare Sallins> ID="2">290 τόνοι"> ID="1">Chilling> ID="2">219 τόνοι"> ID="1">Irish Ropes> ID="2">188 τόνοι"> ID="1">QK Naas> ID="2">437 τόνοι"> ID="1">Laois Lyonara> ID="2">254 τόνοι"> ID="1">Kilkenny Norish> ID="2">160 τόνοι"> ID="1">QK Naas> ID="2">500 τόνοι"> ID="1">Tallaght> ID="2">450 τόνοι">

Το κρέας που εξέρχεται από την αποθεματοποίηση πρέπει να είχε εισαχθεί στην αποθεματοποίηση μετά την 1η Σεπτεμβρίου 1992.

ΙΣΠΑΝΙΑ:

"" ID="1">Compania Frigorifica, La Coruna> ID="2">2 900 τόνοι"> ID="1">Arilca, Pontevedra> ID="2">1 200 τόνοι">

Το βούτυρο που εξέρχεται από την αποθεματοποίηση πρέπει να είχε εισαχθεί στην αποθεματοποίηση μετά την 1η Ιανουαρίου 1993.

ΠΑΡΑΡΤΗΜΑ ΙΙΙ

α) Τόπος παράδοσης στο Αζερμπαϊτζάν:

1. Εμπόρευμα πριν από την εκφόρτωση:

Optovaya Baza "Azerbmiasomoltorg",

Bakgorholodilnik,

Baku 370029,

6 Poperrecnaya, dom 2.

τηλ.: (7-8922) 66 22 46/66 48 36.

Railway station: Stanciya Kishly,

Azerbaijan Jelesnaya Doroga,

Station 547001.

2. Αρμόδια αρχή έκδοσης του πιστοποιητικού παραλαβής:

Azintrade,

Baku, center,

Dom Pravitelstva, 1 floor.

τηλ.: (7-8922) 93 19 80/93 97 13.

β) Τόπος παράδοσης στο Τουρκμενιστάν:

1. Ashkhabad,

Republiskanskaya Kantora "Turkmenmiasomoltorg",

Ulitza Storsa No. 1,

Railway station code 757503,

Receiver's code 6161.

2. Αρμόδια αρχή έκδοσης του πιστοποιητικού παραλαβής:

Republiskanskaya Kantora "Turkmenmiasomoltorg",

744015 Ashkhabad,

Ulitza Storsa No. 1,

Mr. Mashurian, Deputy Director General,

τηλ.: (7-3632) 22 40 50/22 48 79.

γ) Τόπος παράδοσης στο Ουζμπεκιστάν:

1. Στάδιο πριν την εκφόρτωση των εμπορευμάτων:

Central Asia Railways,

Khamza station,

Railway station code: 726702,

Receiver's code: 6160.

Ωστόσο, το πιστοποιητικό παραλαβής εκδίδεται μετά την εκφόρτωση, τον ποιοτικό και τον ποσοτικό έλεγχο των εμπορευμάτων.

2. Αρμόδια αρχή έκδοσης του πιστοποιητικού παραλαβής:

RAO "Gusht-Sut",

700072 Tashkent,

115 Ukitza Altinkulskaya, 2 proezd,

Mr. Masamedov, Director General.

τηλ.: (7-3712) 91 40 11.

δ) Τόπος παράδοσης στη Γεωργία:

1. Λιμένας του Poti - στάδιο πριν την εκφόρτωση των εμπορευμάτων:

Ωστόσο το πιστοποιητικό παράδοσης εκδίδεται μετά την εκφόρτωση, τον ποιοτικό και τον ποσοτικό έλεγχο των εμπορευμάτων.

2. Αρμόδια αρχή έκδοσης του πιστοποιητικού παραλαβής:

Hladokombimat No. 4,

Tbilisi,

Ponichala,

Mr. Mandjavidze, Director.

τηλ.: (7-8832) 72 10 25.

ε) Τόπος παράδοσης στην Αρμενία:

1. Alaverdi - στάδιο πριν την εκφόρτωση των εμπορευμάτων.

Ο ποιοτικός και ποσοτικός έλεγχος θα πραγματοποιηθεί κατά τη διάρκεια της μολυβδοσφράγισης των βαγονιών στο Poti ή στο Batumi. Το πιστοποιητικό παραλαβής θα εκδοθεί, κατά την άφιξη στον προαναφερόμενο σταθμό, μετά τον έλεγχο της ακεραιότητας των σφραγίδων και του αριθμού των βαγονιών.

2. Αρμόδια αρχή έκδοσης του πιστοποιητικού παραλαβής:

Ministery of food and provision,

375010 Yerevan,

Dom Pravitelstva,

Ploshchad Respubliki 1,

Mr. Stepanian, Deputy Minister.

τηλ.: (7-8852) 52 03 21.

ΠΑΡΑΡΤΗΜΑ IV

Πιστοποιητικό παραλαβής

Ο υπογεγραμμένος

(όνομα, επώνυμο, ιδιότητα)

ενεργών για λογαριασμό

πιστοποιεί ότι παρέλαβε τα ακόλουθα περιγραφόμενα εμπορεύματα:

Προϊόν Συσκευασία προϊόντος Συνολική ποσότητα σε τόνους (καθαρό βάρος):

(ακαθάριστο βάρος): Αριθμός των σάκων (αλευριού)

των χαρτοκιβωτίων

(βουτύρου κρέατος) (1) Τόπος και ημερομηνία της παραλαβής Αριθμοί των βαγονιών/ όνομα σκάφους, αριθμοί πινακίδων βαρέων φορτηγών (1) Αριθμοί των σφραγίδων κατά την άφιξη Επωνυμία και διεύθυνση της εταιρείας που ανέλαβε τη μεταφορά

Επωνυμία του οργανισμού ή εταιρείας εποπτείας:

Όνομα και υπογραφή του επιτόπου εκπροσώπου της:

Παρατηρήσεις ή επιφυλάξεις:

Υπογραφή και σφραγίδα

(1) Διαγράψτε την περιττή ένδειξη